సామర్థ్యం పెంచుకునేందుకే: ఇస్రో చైర్మన్ కిరణ్కుమార్ వెల్లడి శ్రీహరికోట, (సూళ్లూరుపేట) ఫిబ్రవరి 15 : ఒకేసారి 104 ఉపగ్రహాలను రోదసిలోకి పంపడం ప్రపంచ రికార్డు కోసం కాదని, ఇది ఇస్రో సామర్ధ్యాన్ని పెంచుకునేందుకు చేసిన ప్రయోగమని ఇస్రో చైర్మన ఏఎస్ కిరణ్కుమార్ పేర్కొన్నారు. ఆయన బుధవారం ఇక్కడ విలేకర్లతో మాట్లాడారు. భవిష్యత్తులో ప్రపంచవ్యాప్తంగా చిన్న చిన్న ఉపగ్రహాల వినియోగమే ఎక్కువగా ఉంటుందన్నారు. వివిధ ఏజెన్సీలు, చిన్న చిన్న ఉపగ్రహాలు తయారుచేసి రోదసిలోకి ప్రవేశ పెట్టుకునేందుకు సిద్ధమవుతున్నాయని చెప్పారు. అందుకే ఆ ఏజెన్సీల అవసరాలకు తగినట్లు పీఎ్సఎల్వీ సామర్ధ్యాన్ని పెంచుతున్నామన్నారు. పీఎ్సఎల్వీ రాకెట్కి 1800 కిలోల ఉపగ్రహాలను తీసుకెళ్లే సామర్ధ్యం ఉంటుందన్నారు. ఓ 700, లేక 800 కిలోల బరువు కలిగిన ఒక ఉపగ్రహాన్నే ఈ రాకెట్తో ప్రయోగించకుండా, మిగిలిన బరువును చిన్న చిన్న ఉపగ్రహాలతో నింపి ప్రయోగించాలన్నదే తమ ప్రయత్నమని చెప్పారు. డిమాండ్ను బట్టి పీఎ్సఎల్వీ రాకెట్ను ఎక్కువ ఉపగ్రహాలతో సిద్ధం చేస్తామన్నారు. భవిష్యత్తులో 200 చిన్న ఉపగ్రహాలు కూడా ప్రయోగించే అవకాశం ఉంటుందన్నారు. మార్చి, ఏప్రిల్ నెలల్లో రెండు ఉపగ్రహాలను ప్రయోగించనున్నామని.. వీటిలో ఒకటి సార్క్ దేశాల కోసమని కిరణ్కుమార్ తెలిపారు. దీనికి సంబంధించిన ఏర్పాట్లు ముమ్మరంగా జరుగుతున్నాయని వివరించారు. జీఎ్సఎల్వీ మార్క్ 2 సార్క్ ఉపగ్రహాన్ని, జీఎ్సఎల్వీ మార్క్3 జీశాట్ 19 ఉపగ్రహాన్ని పంపుతాయని తెలిపారు. 2014 నవంబరులో సార్క్ దేశాల సదస్సులో ప్రధాని మోదీ మాట్లాడుతూ.. ఆ దేశాల కోసం ఓ ఉపగ్రహాన్ని భారత బహుమానంగా ఇస్తుందని తెలిపారు. 2018 మొదటి త్రైమాసికానికల్లా చంద్రయాన్ 2ను ప్రయోగించాలని లక్ష్యంగా పెట్టుకున్నట్లు వివరించారు.
saamarthyam penchukunenduke: isro chairman kirankumar velladi sriharikota, (sulloorupeta) fibravari 15 : okesari 104 upagrahaalanu rodasiloki pampadam prapancha rikaardu kosam kaadani, idhi isro saamardhyaanni penchukunenduku chesina prayogamani isro chairmana aas kirankumar perkonnaru. aayana budhavaaram ikkada vilekarlatho matladaru. bhavishyattulo prapanchavyaaptamgaa chinna chinna upagrahaala viniyogame ekkuvagaa untundannaaru. vividha agenseelu, chinna chinna upagrahaalu tayaaruchesi rodasiloki pravesha pettukunenduku siddhamavutunnaayani cheppaaru. anduke aa agencyla avasaraalaku taginatlu pslv saamardhyaanni penchutunnaamannaaru. pslv raketki 1800 kilola upagrahaalanu teesukelle saamardhyam untundannaaru. oo 700, leka 800 kilola baruvu kaligina oka upagrahaanne ee raketto prayoginchakundaa, migilina baruvunu chinna chinna upagrahaalato nimpi prayoginchaalannade tama prayatnamani cheppaaru. demandnu batti pslv raaketnu ekkuva upagrahaalato siddham chestaamannaaru. bhavishyattulo 200 chinna upagrahaalu kuudaa prayoginche avakaasam untundannaaru. marchi, epril nelallo rendu upagrahaalanu prayoginchanunnamani.. veetilo okati sark deshaala kosamani kirankumar telipaaru. deeniki sambandhinchina erpaatlu mummaramgaa jarugutunnaayani vivarinchaaru. gslv mark 2 sark upagrahaanni, gslv mark3 jeesat 19 upagrahaanni pamputaayani telipaaru. 2014 navambarulo sark deshaala sadassulo pradhaani modii maatlaadutuu.. aa deshaala kosam oo upagrahaanni bhaarata bahumanamga istundani telipaaru. 2018 modati traimasikanikalla chandrayan 2nu prayoginchaalani lakshyamgaa pettukunnatlu vivarinchaaru.